Metode de Evul Mediu în războiul dintre Israel și Hezbollah. Soldații IDF lansează proiectile incendiare cu catapulta peste graniță
Pe rețelele sociale au apărut imagini mai puțin obișnuite cu armata israeliană (IDF), una dintre cele mai moderne și mai bine dotate din lume. În clipuri postate online se văd soldați israelieni cum folosesc metode medievale - catapulte și arcuri cu săgeți - pentru a arunca proiectile incendiare peste zidul care îi desparte de Liban, de unde teritoriul isrealian este atacat adesea de luptătorii Hezbollah.